การแข่งขันเพื่อผลิตรถยนต์แบบประหยัดพลังงานในสหรัฐ
การแข่งขันเพื่อผลิตรถยนต์แบบประหยัดพลังงาน กำลังก้าวข้ามไปอีกระดับหนึ่งแล้ว เมื่อบริษัทรถยนต์สหรัฐ General motors ประกาศแผนการผลิตรถยนต
เมื่อเร็วๆ นี้ บริษัทรถยนต์ General motors หรือ GMได้สร้างความสั่นสะเทือนในวงการรถยนต์ด้วยการเปิดตัวรถยนต์พลังงานไฟฟ้ารุ่นใหม่ ChevyVolt ซึ่งวิ่งได้ระยะทาง 230 ไมล์ต่อแกลลอน หรือมากกว่า 97กิโลเมตรต่อเชื้อเพลิง 1 ลิตร ประธานเจ้าหน้าที่ฝ่ายบริหารของจีเอ็ม Fritz Anderson เชื่อว่ารถยนต์ไฟฟ้ารุ่นใหม่นี้คือไพ่ใบสำคัญที่จะมาเปลี่ยนแปลงสถานะทางการเงินของบริษัท ให้กลับมามีกำไรอีกครั้งปัจจุบันรถยนต์ Chevy Volt กำลังอยู่ในขั้นตอนการผลิต และคาดว่าจะออกสู่ตลาดในช่วงปีหน้าอย่างไรก็ตาม ในตลาดรถยนต์แบบประหยัดพลังงานนี้ จีเอ็มมีคู่แข่งสำคัญมากมาย ไม่ว่าจะเป็นบริษัทนิสสันจากญี่ปุ่นที่กำลังจะเปิดตัวรถยนต์ไฟฟ้ารุ่นใหม่Leaf ในปีหน้า และฮอนด้าที่คาดว่าจะนำรถยนต์ไฮบริดรุ่นใหม่ Insightออกสู่ตลาดเร็วๆ นี้เช่นกัน และถึงแม้รถยนต์ของบริษัทญี่ปุ่นทั้ง 2รุ่นที่กล่าวมาจะประหยัดเชื้อเพลิงสู้ Chevy Volt ไม่ได้แต่ด้วยราคาที่ต่ำกว่า Volt ประมาณ 10,000 ถึง 15,000ดอลล่าร์หรือไม่น้อยกว่า 340,000 บาท ก็สามารถทำให้จีเอ็มหนักใจได้เช่นกันนอกจากนี้ จีเอ็มยังต้องเผชิญการแข่งขันกับบริษัทในอเมริกาเองด้วย บริษัทโคด้าบริษัทรถยนต์ใหม่ในรัฐโคโลราโด้กำลังเปิดตัวรถยนต์รุ่นใหม่ที่สามารถวิ่งได้ที่ความเร็ว 130กิโลเมตรต่อชั่วโมงเป็นระยะทางมากกว่า 160 กิโลเมตร โดยไม่ใช้น้ำมันแม้แต่หยดเดียวโดยบริษัทเล็กๆ แห่งนี้ได้รับเงินสนับสนุนจากรัฐบาลอเมริกันมูลค่า 45 ล้านดอลล่าร์เพื่อพัฒนารถยนต์ประหยัดพลังงาน ผู้ว่าการรัฐโคโลราโด้ Bill Ritter คือหนึ่งในบุคคลแรกๆ มีโอกาสทดลองขับรถยนต์ต้นแบบรุ่นนี้ ผู้ว่าการ Ritterบอกว่าบริษัทโคด้าคือบริษัทในรัฐโคโลราโด้แห่งแรกที่กระทรวงพลังงานสหรัฐให้เงินสนับสนุนนั่นหมายความว่ารัฐบาลสหรัฐ เชื่อในแนวคิดของรถยนต์รุ่นนี้ทางบริษัทโคด้าหวังว่าจะเริ่มการผลิตรถยนต์ไฟฟ้าดังกล่าวได้จำนวน 20,000คันในปีนี้ โดยตั้งราคาไว้ที่คันละประมาณ 35,000 ดอลล่าร์ หรือราว 1,200,000 บาทผู้ว่าการ Ritterบอกว่ารถยนต์ของบริษัทโคด้าไม่ผลิตไอเสียหรือมลพิษออกมาเลยและใช้เวลาในการเติมไฟใส่แบตเตอรี่เพียง 6 ชั่วโมงเท่านั้น ในขณะที่รถยนต์แบบประหยัดพลังงานมากมายกำลังแข่งขันกันดึงดูดความสนใจของผู้บริโภคนักวิเคราะห์หลายคนเชื่อว่ารถยนต์เพื่อสิ่งแวดล้อมเหล่านี้เป็นเพียงส่วนหนึ่งของแนวทางช่วยเหลืออุตสาหกรรมรถยนต์ในอเมริกา ที่กำลังประสบปัญหาการเงินอย่างหนักอยู่ในปัจจุบัน